# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 3/2019

# zo zasadnutia Kolégia rektora STU zo dňa 13. 3. 2019

**PRÍTOMNÍ: podľa prezenčnej listiny**

**PROGRAM:**

1. Rozpočet STU – rozpis dotácie na rok 2019
2. Rôzne  
   A. Informácia o príprave novely Vyhlášky MŠVVŠ SR o CREPČ a CREUČ - ústna informácia   
   B. Informácia o výzve na podávanie nominácií na „Medzinárodnú cenu SAV“ pre rok 2019 - ústna informácia

V úvode rokovania rektor privítal prítomných na svojom prvom zasadnutí a otvoril rokovanie.

**K BODU 1: Rozpočet STU – rozpis dotácie na rok 2019**

Materiál uviedol rektor, prezentoval kvestor po jednotlivých položkách.

Rektor v úvode identifikoval tri problémové okruhy:

1. štyri účelové alokácie (CVT – upgrade hardvéru, CUVTIS, Know-how centrum, Vydavateľstvo Spektrum), kde boli požiadavky dekanov reflektované a tieto čiastky znížené
2. čiastka 600 tis. EUR výkonovo rozdelených na súčasti podľa úspešnosti v kategórii publikačnej činnosti B-WoS

* rektor upozornil na vývoj hodnotenia na MŠ, ktorý smeruje k vedecko - výskumným číslam, navrhol posilniť túto položku a orientovať sa týmto smerom

1. čiastka 1 mil. EUR, ktorá bude rozdelená na základe dohody a rozhodnutia v kolégiu rektora

* v prípade, že sa čiastka nestihne rozdeliť do polovice roka, rozdelí sa podľa starého kľúča

K položkám 600 tis. EUR a 1 mil. EUR sa vyjadrili dekani fakúlt nasledovne:

FIIT - 600 tis. EUR – dekanka konštatovala, že si uvedomuje nastavenie kritérií, ale nesúhlasí s vyčleňovaním takejto čiastky, ani spôsobom jej rozdelenia, k čiastke 1 mil. EUR vyjadrila kladné stanovisko, pripomenula, že na STU je jednou z hlavných činností aj vzdelávanie, nielen veda

FCHPT – 600 tis. – dekan vyjadril súhlas, 1 mil. navrhol rozdeliť ihneď, skonštatoval, že hodnotenie vedy je široké a každý sa tam môže nájsť

FA – dekan vyjadril názor, že súhlasí, aby sme našli mechanizmy, WoS a Scopus je pre oblasť architektúry irelevantné, nepovažuje to za zmysluplné, 1 mil. navrhol dohodnúť sa na rozdelení hneď, eventuálne vyčleniť z rozpočtu 7x100 tis. EUR paušálne pre každú súčasť rovnako

MTF – dekan upozornil na udržateľnosť UVP, keďže výkony a publikačné výstupy ešte nebudú v požadovanej miere, požiadal o podporu

SvF – dekan považuje obidva kroky za nesystémové, navrhol tento rok nevyčleňovať tieto finančné prostriedky a začať pracovať na novej metodike rozpisu dotácie

SjF – dekan sa priklonil k názoru dekana SvF, navrhol prepočítavať výkony na tvorivého pracovníka

Rektor konštatoval, že fakulty na výkonoch klesajú a STU začína zaostávať za inými univerzitami. Zároveň informoval, že sa bude snažiť vyvíjať tlak, aby boli fakulty čo najmenej závislé na štátnom rozpočte.

prof. Janovec – vyjadril názor, že vedecký výkon STU ťahá svojimi publikáciami hlavne FCHPT

Fond obnovy – kvestor informoval, že mu boli postúpené 4 žiadosti (FA, SjF, SvF a FCHPT – predložené priamo na zasadnutí), požiadavky zatiaľ neboli reflektované.

*Z diskusie:*

Dekanka FIIT sa informovala, o aké požiadavky sa jedná, keďže nemala žiadne avízo o možnosti predloženia návrhu.

Dekan FEI informoval, že ich fakulte chýbajú investície dlhodobo.

Dekan FA upozornil na pretrvávajúci havarijný stav rozvodov a sanity na fakulte.

Dekan SjF navrhol vyčleniť z fondu rovnakú čiastku finančných prostriedkov pre všetky fakulty.

Vydavateľstvo – dekani konštatovali, že dotácia každý rok narastá. Žiadali upraviť položku na všeobecne prijateľnú čiastku a do budúcnosti to riešiť komplexne.

*Z diskusie:*

Dekan SjF konštatoval, že dohoda bola, že suma sa rozpočíta na súčasti podľa výkonov a individuálnych potrieb fakúlt. Navyše bol prísľub, že vydavateľstvo sa transformuje na ekonomicky samostatné pracovisko. Uvedená suma taktiež nekoreluje s rozhodnutím AS STU.

Dekanka FIIT vyjadrila názor, že Vydavateľstvo potrebujeme, avšak otázne je, v akom rozsahu. Upozornila na zrušenie Edičnej rady. Dekan FEI navrhol hľadať úspory na všetkých účelových zariadeniach.

Prorektor Moravčík upozornil na chýbajúce propagačné materiály univerzity.

V nadväznosti na diskusiu kvestor konštatoval, že existenčný problém pracoviska bude predmetom diskusie nového vedenia.

V závere rektor poďakoval prítomným za podnetnú diskusiu a vznesené pripomienky, ktoré sa pokúsi zapracovať do návrhu pre AS STU. Informoval, že činnosťou Vydavateľstva sa Vedenie STU bude zaoberať v blízkej dobe. Zároveň sa ospravedlnil z neúčasti na pokračujúcom rokovaní a poveril vedením zasadnutia pror. Peciara.

Keďže sa diskusia k rozpočtu viedla ďalej aj bez prítomnosti pána rektora, prorektor Peciar na podnet dekanky Bielikovej formuloval dekanom otázky k dvom najviac diskutovaným položkám:

1. Aký je názor dekanov k položke 600 tis. EUR?

Za to, aby sa táto položka už nevyčleňovala z rozpočtu a delila sa ako súčasť celkovo pridelených finančných prostriedkov podľa štandardných kritérií sa vyslovilo: za 5 dekanov, 1 proti, 1 sa zdržal,

1. Aký je názor dekanov k položke 1 mil. EUR?

Za to, aby sa táto položka nevyčlenila z rozpočtu a delila sa teraz ako súčasť celkovo pridelených prostriedkov podľa štandardných kritérií sa vyslovilo: za 5 dekanov, 1 proti, 1 sa zdržal.

**UZNESENIE: 3.1/2019-KR**

Kolégium rektora STU prerokovalo rozpočet STU – časť rozpis dotácie na rok 2019 s pripomienkami. Po zapracovaní pripomienok odporúča predložiť materiál na zasadnutie Akademického senátu STU.

**K BODU 2: Rôzne**

**K BODU 2/A: Rôzne/Informácia o príprave novely Vyhlášky MŠVVŠ SR o CREPČ a CREUČ - ústna informácia**

Prof. Janovec ústne informoval, že bol rektorom nominovaný za člena pracovnej skupiny, ktorá bola vytvorená v spolupráci s CVTI SR na účely procesu novelizácie vyhlášky č. 456 z 18.12.2012 o centrálnom registri evidencie publikačnej činnosti (CREPČ) a centrálnom registri evidencie umeleckej činnosti (CREUČ). Súčasne oboznámil prítomných, že novela bude predmetom medzirezortného pripomienkovania. Novela vyhlášky vstúpi do platnosti 1.2.2020.

**UZNESENIE: 3.2A/2019-KR**

Kolégium rektora STU berie na vedomie ústnu informáciu o príprave novely Vyhlášky MŠVVŠ SR o CREPČ a CREUČ.

**K BODU 2/B: Rôzne/Informácia o výzve na podávanie nominácií na „Medzinárodnú cenu SAV“ pre rok 2019 - ústna informácia**

Prof. Janovec ústne prítomných informoval, že v zmysle pokynu rektora písomne oznámil zástupcom SAV, že predstavitelia súčastí STU nenavrhli žiadneho zahraničného odborníka, ktorý by spĺňal podmienky na udelenie Medzinárodnej ceny SAV pre rok 2019 v oblasti prírodných vied.

**UZNESENIE: 3.2B/2019-KR**

Kolégium rektora STU berie na vedomie ústnu informáciu o výzve na podávanie nominácií na „Medzinárodnú cenu SAV“ pre rok 2019.

**INFORMÁCIE A OZNAMY:**

Profesor Janovec

* informoval, že Nadácia ESET vypísala výzvu na uchádzanie sa o granty vo výške do 5 000 EUR, požiadal dekanov o postúpenie tejto informácie tvorivým pracovníkom fakúlt
  + žiadosti je potrené odoslať elektronicky najneskôr do 15. 04. 2019

Prorektor Peciar informoval,

* že dňa 11.3. 2019 spustilo Ministerstvo školstva, vedy, výskumu a športu SR medzirezortné pripomienkové konanie s číslom [LP/2019/158](https://www.slov-lex.sk/legislativne-procesy/SK/LP/2019/158) o návrhu vyhlášky, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor v znení vyhlášky č. 457/2012 Z. z.
* že zvyšovanie kritérií na VKS I. a II. bude schvaľovať ešte pôvodná komisia, zároveň informoval, že bola odoslaná výzva na fakulty pre nominácie do novej komisie
* že v uplynulom týždni sa rektor stretol s predsedníctvom UOO STU k prerokovaniu návrhu KZ STU na rok 2019
  + v tejto súvislosti požiadal o stanovisko fakúlt k problémovým okruhom týkajúcim sa predĺženia pracovných pomerov a zvýšenie % príjmu pri PN
    - v uvedenej veci dekani vyjadrili súhlas s návrhom rektora
  + informoval, že UOO STU požiadala rektora STU o vypracovanie hodnotenia plnenia KZ STU 2018 s termínom do 04.04.2019
* pozval prítomných na menovanie docentov, ktoré sa uskutoční dnes o 14:00 hod.

Prorektor Stanko

* poďakoval za zaslanie návrhov štrukturálnych zmien v súvislosti s bodom (26) Metodiky rozpisu dotácie zo štátneho rozpočtu VVŠ na rok 2019, v krátkosti ich zosumarizoval

Prorektor Moravčík

* informoval o aktuálnom stave projektov (ACCORD, DSV, Výskumné kapacity)

Prorektor Čičák

* informoval, že elektronické výplatné pásky budú spustené do konca marca, zamestnávateľský portál je funkčný, ale sú potrebné ešte drobné úpravy týkajúce sa vizuálu
* oboznámil prítomných o možnosti prihlasovania sa do AIS o.i. aj prostredníctvom mobilného telefónu, tabletu atď.

Predseda AS STU

* informoval, že v pondelok 25.3.2019 sa uskutoční zasadnutie Akademického senátu STU

Dekan Čambál

* zaujímal sa, či na internáty bude z úrovne slovenskej vlády vyčlenená ďalšia prisľúbená časť finančných prostriedkov, v prípade, že áno, požiadal, aby sa počítalo aj s investíciou do TT

Dekan Gregor

* zaujímal sa o možnosť riešenia výmeny ubytovacích kapacít medzi internátmi

Dekan Gatial

* informoval sa, či pôžičky, ktoré splácajú fakulty (100 tis. EUR), je možné využiť aj v rámci projektu ACCORD

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Marec** | 18.03.2019 |  |  | 19:00 Deň učiteľov, DPOH |
|  | 25.03.2019 | AS STU | 14:00 |  |
| **Apríl** | 10.04.2019 | KR STU | 09:00 |  |
|  | 15.04.2019 | PAS STU | 14:00 |  |
|  | 29.04.2019 | AS STU | 14:00 |  |

V súlade s pripomienkami dekana SjF STU a po súhlase rektora opravila zápis dňa 18.03.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_